CELEX: 62010TN0321
Language: et
Date: 2010-08-04 00:00:00
Title: Kohtuasi T-321/102: 4. augustil 2010 esitatud hagi — SA.PAR. versus Siseturu Ühtlustamise Amet — Salini Costruttori (GRUPPO SALINI)

25.9.2010   
            
            
               ET
            
            
               Euroopa Liidu Teataja
            
            
               C 260/25
            
         4. augustil 2010 esitatud hagi — SA.PAR. versus Siseturu Ühtlustamise Amet — Salini Costruttori (GRUPPO SALINI)
   (Kohtuasi T-321/102)
   ()
   2010/C 260/34
   Hagiavaldus esitati itaalia keeles
   
      Pooled
   
   
      Hageja: SA.PAR. Srl (Rooma, Itaalia) (esindajad: advokaadid A. Masetti Zannini de Concina, M. Bussoletti, G. Petrocchi)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Salini Costruttori SpA (Rooma, Itaalia)
   
      Hageja nõuded
   
   
               —
            
            
               Tunnistada kõnesolev hageja vastuvõetavaks;
            
         
               —
            
            
               tühistada Siseturu Ühtlustamise Ameti esimese apellatsioonikoja 21. aprilli 2010. aasta otsus kaubamärgimääruse artikli 52 lõike 1 punkti b ja artikli 53 lõike 1 punkti a rikkumise ning põhjenduste puudumise tõttu;
            
         
               —
            
            
               mõista käesoleva menetluse ja apellatsioonikojas toimunud menetluse kulud välja Siseturu Ühtlustamise Ametilt.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: sõnamärk GRUPPO SALINI (registreerimistaotlus nr 3 832 161) kaupadele klassides 36, 37 ja 42.
   
      Ühenduse kaubamärgi omanik: hageja
   
      Ühenduse kaubamärgi kehtetuks tunnistamist taotlev pool: Salini Costruttori SpA
   
      Kehtetuks tunnistamise taotleja õiguste aluseks olev kaubamärk: Itaalias üldtuntud kaubamärk, kasutatav, kuid registreerimata kaubamärk, domeeninimi ja ärinimi SALINI teenustele klassides 36, 37 ja 42.
   
      Tühistamisosakonna otsus: jätta kehtetuks tunnistamise taotlus rahuldamata
   
      Apellatsioonikoja otsus: tühistada vaidlustatud otsus ja tunnistada asjaomane ühenduse kaubamärk kehtetuks
   
      Väited: Määruse nr 207/2009 ühenduse kaubamärgi kohta artikli 53 lõike 1 punkti a rikkumine koosmõjus sama määruse artikli 8 lõike 1 punktiga b ja lõike 2 punktiga c ning selle määruse artikli 52 lõike 1 punkti b rikkumine ja põhjenduste puudumine.